LidanRubinov/Halacha-QA huggingface dataset:
שאלה: הממשלה רוצה את טובת העם?: מאז ומעולם גדלנו, הציבור הדתי-לאומי, על הממלכתיות האומרת שרה"מ רוצה את רצון העם ולא יעשה אף פעם משהו שלדעתו פוגע באינטרסים הלאומיים של המדינה והעם. התנהלותה של הממשלה הנוכחית מקשה עלי מאוד להבין דרך זו. ברור שכל תוכניתו בנוכחית נעשית בכדי למנוע את העמדתו לדין וראינו את התנהלותם האינטרסנטית של 3 שרי הליכוד הבכירים. כיצד ניתן עוד להסביר שהממשלה הנוכחית רוצה בראש ובראשונה את האינטרס הלאומי וטובת האומה?
תשובה: כנראה שהם חושבים שטובת העם היא דרך מסוימת, וזו אכן טעות. משה רבינו אומר שיש שתי דרכים: החיים והטוב, כלומר, התורה. ויש את המוות והרע, שזו הסטיה מדרך התורה. מה שהם קוראים לו חיים זה לא מה שאנחנו קוראים לו חיים. לנו יש ציווי של תורה, ולנו הדברים ברורים שלא האדם קובע את הערכים אלא התורה קובעת ערכים. והתורה קבעה שצריך לגאול את הארץ, ליישב אותה ולהחיל עליה ריבונות ישראלית, ולהפריח את שיממותיה. אם אדם הולך בניגוד לתורה, איך יתכן שזה לטובה? מה שהם רוצים לעשות זה נגד התורה. ואם ברור לנו שהתורה קובעת מהו טוב ומהו רע, לא יתכן שהוא יגיד שהוא עושה זאת לטובת העם. בנוסף, כאן זה ברור שזו לא טובת העם מבחינת האמת, אלא שהם פועלים מתוך נגיעות אישיות, ואיננו יכולים להשלים עם זה. בתקופת בית ראשון היו מלכי ישראל שפעלו נגד התורה, והנביאים נשלחו להוכיח אותם על-זה. לא משנה מי זה, מלך או רה"מ, אם הוא פועל נגד התורה, ההלכה קובעת שאיננו חייבים לשמוע לו. ודינא דמלכותא דינא, אך לא כשזה נגד התורה. פה שזה נגד התורה, אפילו שיגידו שזה לטובת העם, איננו יכולים להסכים עם זה.
שאלה: קריאת מגילה מוקדמת: איך תושב ירושלים יכול לקרוא את המגילה השנה (בקריאה המוקדמת) כשעדיין אינו מחויב בכך? החיוב נקבע בט"ו בעלות השחר ויכול להיות שירד מירושלים באמצע י"ד ביום. האם אין חשש לברכה לבטלה - שאז אין מברכים?
תשובה: הגמרא כבר אמרה שכאשר שושן-פורים חל בשבת, כולם קוראים את המגילה ביום י"ד באדר. וכבר בזמנם היו מקרים שהיו קוראים את המגילה בי"א אדר, בי"ב אדר ובי"ג אדר, וקריאת המגילה שהוקדמה ע"י חכמינו ליום י"ד באדר כמו השנה, לא פחות טובה מימים אלו.
שאלה: חלמתי על ארון הברית: בשעת בוקר מוקדמת, חלמתי שאני רואה את ארון "קודש הקודשים" עם ארבעת מוטות הנשיאה ושני הכרובים המוצבים על הארון. את הארון לא נשאו - הוא פשוט היה שם באויר ללא קרקע או שמים מעל. כאשר ראיתי זאת, התעוררתי. האם חלומות על חפצים קדושים מביאים צרות וייסורים על החולם או סימן אחר?
תשובה: זה חלום טוב אולי כתוצאה מלימוד על זה בפרשה. לראות בחלום חפצים קדושים זה טוב.
שאלה: חושן משפט לספרדים: האם בכל חלקי השולחן ערוך (למשל חושן משפט) ספרדים מחוייבים למרן ואשכנזים לרמ"א או שרק בחלק או"ח?
תשובה: יוצאי ספרד קיבלו את מרן ויוצאי אשכנז קיבלו את הרמ"א בכל חלקי השו"ע.
שאלה: חתונה רפורמית זה רע?: קרובי משפחתה של בת זוגי התחתנו בחתונה רפורמית, שם הכל נעשה לפי כללי הטקס של החתונה. היא שאלה אותי (ואני את כבוד הרב) מדוע חתונה רפורמית אינה "כדת משה וישראל"? הרי ישנם עדים ונאמרים הדברים ככתוב במקורות?
תשובה: רב רפורמי, כיוון שאינו מאמין בהמשכיות תורה שבעל-פה דור מפי דור עד משה רבינו, איננו יודעים האם הוא עשה הכל כראוי על-פי ההלכה. והדבר העיקרי הוא כשרות העדים, שאיננו יכולים לדעת האם עדים שהיו בחתונה רפורמית הינם עדים כשרים על-פי כללי ההלכה, וכן האם הם מברכים ומתכוונים לשם קידושין, שזהו דין מן התורה.
שאלה: קדיש על יותר מאדם אחד : האם תלמיד ישיבה שכבר אומר קדיש על נפטר שאין לו קרובי משפחה יכול "לצרף" נפטר נוסף ולומר עליו גם כן קדיש?
תשובה: כן, ויכוון שאומר את הקדישים בשביל שני הנפטרים.
שאלה: קטן שעולה לתורה: על מה מסתמכים התימנים שמעלים לתורה קטן שטרם מלאו לו 13 ולעיתים הוא רק בן 5?
תשובה: מנהג זה מקורו בהלכה. ראוי שהקורא ידייק בכל הטעמים וברוב העדות נמנעים מלהעלות קטן לתורה אולי בגלל אי יכולתו לדייק לגמרי.
שאלה: חמסה למזל טוב וברכה: האם זה נכון שהחמסה מביא מזל טוב כפי שאומרים?
תשובה: ה"חמסה" אינו מביא מזל טוב אלא יש אומרים שמועיל להציל מעין הרע, בגלל הכח של האות "ה", כמבואר בבן איש חי בדרשותיו לפרשת וישלח על הפס': "הילדים אשר חנן אלוקים את עבדך". האות "ה" של המלה הילדים היא רמז להצלה מעין הרע. הרב רואי מרגלית.
שאלה: להשתמש בכלים ששטפתי: האם מותר לשטוף את כל הכלים הטעונים שטיפה אף שרק בחלק מהם יהיה שימוש בשבת? האם יש חיוב לאחר השטיפה להשתמש בהם?
תשובה: מותר לשטוף כלים שיש סבירות שבחלק מהם ישתמשו בשבת. אין צורך לצמצם את השטיפה רק לאותם כלים שבודאות ישתמשו בהם. אם למרות התכנון לבסוף לא השתמשו בכלים שנשטפו אין בכך עברה בתנאי שאכן היה כאן אילוץ לא צפוי ותום לב.
שאלה: למה חזיר שונה מפרה?: מבחינה אנטומית אין שום הבדל בין בעל חיים כשר לטרף. אם כן - מדוע חילקה התורה? מה ההבדל המהותי שבין השניים?
תשובה: אנחנו מאמינים שלכל בעל-חיים יש כוח רוחני שמחיה אותו. בעלי-חיים מסוימים מחייה אותם צד הקדושה, ובעלי-חיים מסוימים מחייה אותם צד הטומאה. לאדם מישראל, בגלל מעלתו הרוחנית, נאסרה עליו האכילה מבעלי-חיים שיונקים את חיותם מצד הטומאה. מוזכר בח שאדם האוכל מאכלות אסורות מאבד את החוש הטבעי היהודי. יכול להיות מדען גדול, אך בכל מה שקשור לעם היהודי: מהות האדם, מוסר וערכים, הוא עקום לגמרי. על גוי זה לא משפיע, כי הוא לא רגיש לדברים רוחניים כאלה.
שאלה: להזיק לרכוש של דרוזים בצפון: בשבוע שעבר הינו בטיול בצפון, ועברנו דרך שדות של ערבים דרוזים. הערבים משתלטים על האזור ומגדרים אותו וכך מונעים מעבר בדרך של מסלולי טיול. האם מותר לחתוך את הגדרות האלה או סתם לחבל ברכוש של הערבים? האם יש מצווה להפריע להם בשביל שלא השתלטו יותר, או שיש בעייה של גזל? האם יש הבדל בין דרוזים לערבים רגילים? מה עושים במקרה שלא יודעים בדיוק?
תשובה: אם זהו שטח פרטי שלהם אין להיכנס לא רשות. אך אם הוא שטח גזול אין איסור. ניתן לברר את העובדות אצל הגורמים המוסמכים.
שאלה: יחס למנהיגים ההולכים נגד התורה: מה צריך להיות היחס שלנו לציבור החילוני. ברור לי שהמטרה הסופית היא שכל עם ישראל יחזור בתשובה וזו גם אחריותנו בתור ציבור שומר תורה ומצוות, אבל מה בינתיים? איך ומה אנו צריכים לחשוב ולשאוף על אנשי ממשלה ופוליטיקאים שעל אף שהיו מגיבורי ישראל ברוב המקרים ועשו הרבה בשביל עמ"י, פועלים כיום נגד התורה בחרוף נפש, וגם מבחינה בטחונית אנו בטוחים שהמהלכים שלהם מובילים לאסון לאומי? האם אנחנו צריכים להתפלל בעד אנשי ממשלה כאלה (תפילה ל המדינה) או אולי עדיף וראוי לכוון עליהם בברכת המינים והמלשינים? עד מתי אנחנו יכולים לצפות שיחזרו בתשובה? האם הם לא נכנסים לגדר של רשעים, או בגלל שהם תינוקות שנשבו אז כל הזמן צריך לדון אותם לכף זכות?
תשובה: אתה שואל איך צריך להתיחס אל הציבור החילוני ואל המנהיגים. המציאות מורכבת - מצד אחד הם בבחינת תינוקות שנשבו, מאידך יש בהם גם צד של רשעים ויש בהם גם צדדים טובים, וכל הצדדים מעורבבים וקשה להפריד ביניהם. גם היחס שלנו אליהם הוא מורכב כיוון שאנחנו מצווים לאהוב את הצד הטוב שבכל אדם מישראל ולשנוא את הצד הרע אם יש בו וזה לא קל לאהוב ולשנוא את אותו אדם. אך אי אפשר לשנוא אדם שיש בו דברים טובים בגלל שיש צדדים רעים, וכן להפך אי אפשר לאהוב אדם שיש בו צדדים רעים בגגל שיש בו צדדים טובים. קשה להכריע מה הרוב אצל כל מנהיג, אבל ברור שאצל אלו שרובם רשעים אכן כך צריך להתיחס אליהם, אבל בספק אין צורך לקבוע עמדה ולהגדיר מה הוא. יש בו תערובת. לגבי תפילה ל המדינה יש להפריד בין המדינה לבין הממשלה. על המדינה יש להתפלל. אך התפילה על הממשלה תלויה בעמדותיה ובהנהגתה. אם היא מנהיגה בדרך נכונה יש להתפלל עליה, אך אם היא מנהיגה בדרך לא נכונה יש להתפלל שהיא תוחלף בממשלה טובה וכך אנו מתפללים בישובינו שהקב"ה יעמיד בראש המדינה אנשי חיל יראי אלקים אנשי אמת שונאי בצע. אנו נמצאים במאבק רוחני על דמותה של המדינה. את המאבק יש לנהל בדרך רוחנית "לא בחיל ולא בכח כי אם ברוחי אמר ה' ". אנו מתקדמים כל הזמן וככל שאנו מתקדמים המאבק נעשה יותר קשה. כי השמאל החילוני מרגיש שהדרך שלו בסכנה והוא מנסה לעצור את ההתקדמות שלנו. אך אנחנו נתגבר על כל המעצורים ולא נירא מכל קושי. הציבור הדתי במדינה כל הזמן גדל ומתחזק ובעזרת ה' נעלה ונצליח. עוד על היחס למדינה ולמגרשים יהודים בשמה.
שאלה: אגרת טלויזיה - מה דינה?: לפי חוקי מדינת ישראל כל אדם שיש ברשותו טלויזיה צריך לשלם את האגרה גם אם הוא לא צופה בשידורי רשות השידור (אלא רק בווידאו וכד ). האם זה הגיוני? האם אני חייב לשלם?
תשובה: החוק יכול לחייב שכל מי שמחזיק ברשותו מכשיר טלויזיה חייב לשלם. זו זכות להחזיק כזה מכשיר, וזכות זו עולה כסף. לא משנה כמות השימוש במכשיר ולא אופן השימוש. זה אותו הדבר כמו בבנין רב קומות, בו כל הדיירים חייבים לשלם על התאורה בחדר מדרגות, אף-על-פי שמי שגר בקומה התחתונה כמעט ולא משתמש בתאורה זו, או אפילו לא משתמש בה בכלל. לכן נראה לי שאם הנך רוצה להיות אזרח ישר, אתה חייב לשלם את האגרה.
שאלה: קינאה בין בני זוג (צעירים): אני בחור בן 19 בשיעור א בישיבת הסדר. אני יוצא כבר כמה חודשים עם בחורה בשירות לאומי, והחלטנו שאנו הולכים להתארס עוד זמן לא רב. יש לי בעיה קטנה - שכשאני רואה אותה מדברת עם בן אחר (היא הייתה קומונרית בבני עקיבא) זה ממש מפריע לי! אני חושב שיש לי בעיה. מה דעת הרב בנושא?
תשובה: אני מניח שככל שהקשר ביניכם יתחזק באופן טבעי הבחורה תמעט בשיחות עם בנים אחרים. ובנתיים אין אתה צריך לראות את זה כחוסר נאמנות כלפיך, כפי שאתה מבין זאת בעצמך.
שאלה: בעניין מיסות נוצריות : אני סטודנטית למוסיקולוגיה באוניברסיטה העברית בהר הצופים. במסגרת הלימוד אנו נדרשים ללמוד מיסות נוצריות. הדבר כולל שמיעת המיסה, הבנת הכתוב, ויכולת לזמזם אותן בע"פ. רציתי לשאול האם יש בעיה הלכתית אמונית עם הדבר והאם הבעיה קיימת גם אם זה לצורך לימוד.
תשובה: לימוד מנגינה של מיסות זה לא בכלל עבודה זרה ממש, אבל זה גם לא הכי טוב. למעשה הדבר מותר. להמשך השאלה.
שאלה: אותיות משונות בתפילת לחש: אני יודע שצריך להתפלל את תפלת העמידה בלחש. הבעיה היא ש-ו יוצאת לי כמו פ ו-ז יוצאת כמו ס וכד'. האם יש עם זה בעיה או שאני צריך איכשהו לשנות את זה ולהתפלל בצורה אחרת כדי שהאותיות יצאו כתיקנן?
תשובה: עד שתתרגל לבטא את האותיות כמו שצריך, ודאי שאין זה מעכב בתפילה, ויוצא אתה ידי חובת תפילה גם באופן זה. הרב חיים כץ.
שאלה: מה המטרה בחיים?: למדתי בישיבה. עשיתי צבא. למדתי באוניברסיטה. הבעיה היא שאני לא מוצא טעם לחיים. בשביל מה בעצם לחיות? ללמוד תורה? אין לי זמן. להנות מהחיים? אין לי כסף. אז למה למה לא להגיד ולהתראות ופשוט לשלוח יד בנפשי?
תשובה: ברוך ד', זכית להרבה יתרונות, למדת בישיבה, שרתת בצבא, למדת באוניברסיטה, ויש לך הרבה כוחות. שמחת החיים הגדולה היא לא בהנאה מתענוגות החיים, שהרי אם הם סתם עוברים, אין להם תכלית ואינם חשובים. גם דבריך שאין לך זמן ללמוד תורה נראים כמוגזמים, קשה לתאר שאם תתכנן את זמנך, לא תמצא אפילו שעה ביום ללמוד תורה. אמנם גם זאת איננה מטרה בפני עצמה. המחשבה כאילו החיים נועדו רק לעצמנו הינה מוטעית ביסודה. תפקידנו בחיים הוא להפוך את העולם מרע לטוב, מחושך לאור ומצרה לרוחה. קשה לתאר שמחה גדולה כמו אותה שמחה שיש למי שעוזר לאחרים להינצל ממצוקות. מי שמחנך, מי שבונה, יוצר ורואה כמה פירות טובים ישנם ממעשיו, הגורמים הנאה ונחת לאנשים רבים, זוכה לסיפוק שאין כמוהו. הבט וראה כמה שמחה יש לאמא המטפלת בילד וזוכה לגדלו מתינוק לבחור ישר וטוב עושה חייל, וכן לאב המביט בבניו ורואה את הצלחתם ויודע כמה גדול חלקו בהצלחה זו. שמחה זו גדולה בהרבה מכל שמחה של סיפוק תאוות, יהיו אלו שיהיו, היא קיימת גם בעת שאדם רואה את בניו ואת גודל מפעליו, וגם בעצם הידיעה שהוא עשה את כל זה. הבט וראה כמה עם ישראל זקוק לך, כמה אנשי חיל יודעי תורה משפיעים על העם, וכמה העם זקוק להם. למעלה מרבע מתושבי מדינתנו יוצאי ארצות זרות, אינם מכירים את התורה, את אמיתתה וחיים ע"פ תרבות הגויים המושכת את הלב, אך סופה אכזבות קשות. כמה יהודים לומדי תורה אינם מחוברים לעם, לארצו ולכן אינם יכולים להשפיע על טובתו, כמה שומרי תורה ומצוות אינם בעלי השכלה, ועל כן, אין להם השפעה על הרובד המשכיל של המדינה, שמחוסר אמונה מנהיג את העם בדרך לא דרך, כופה את דעותיו החילוניות על תושבי הארץ, ומנסה לנתק את עתידה מעברה. אתה שזכית לכל התכונות והמתנות שבידך לעזור, למה אתה רואה את חייך ללא תועלת?! הרי בידך לעזור בכל כך הרבה תחומים. חזק ועשה ותזכה בשמחת יצירה שאין כמוה בשום שמחה והנאה בעולם.
שאלה: למה יש עקרים?: למה יש אנשים עקרים בעולם? ומה תפקידם?
תשובה: אנו בטוחים שהכל מאת ד' ואנו גם יודעים שכל מה שעושה הקב"ה הוא לטובה. אך לא כל דבר אנו יודעים להסביר איך זה לטובה. מכל מקום לכל אדם יש תפקיד מיוחד שבשבילו הוא נברא דהיינו לחיות חיי אמונה ותורה בתנאים ובמגבלות המיוחדות לו. ובזה הוא מגלה פן נוסף בעבודת ד'.
שאלה: התכוונתי לתרום - אני כבר מחוייב?: אדם שהתקשרו אליו מארגון מסוים לבקש צדקה, והוא ענה שייתכן שיתרום להם בעתיד הקרוב, וכך גם חשב (עם נטיה כן לתרום), וכעת לא פונים אליו משם יותר. האם מחויב לתת את התרומה לארגון זה?
תשובה: אם גמלה בלבו החלטה לתרום לאגודה זו, הוא מחוייב לתרום להם.
שאלה: זכויות יוצרים ושיכפול לעצמי: מפי הרב זילברשטין שמענו כי אין להעתיק דיסק או קלטת אפילו לצורך עצמו גם באופן כשקנה הוא עצמו את הדיסק המקורי וכל מטרת שכפולו היא רק להרבות לו עצמו מספר דיסקים: אחד לבית, אחד לאוטו, אחד לדיסקמן וכו, שגם בזה אסור, יורנו הרב דבר ברור.
תשובה: אם הנכם תלמידים של הרב זילברשטיין או ששמעתם אותו בתשובה לשאלתכם, ברור שצריך לשמוע בקולו, אבל אם רק שמעתם תשובה שנאמרה לאחרים ובד"כ, אינכם שואלים את הרב שאלות, אוכל לומר את דעתי. לעניות דעתי, מותר לאדם להעתיק דיסק או קלטת לצורך עצמו במידה וקנה את המקוריים ומטרת השכפול היא לנוחיות בלבד, אחד לבית ואחד לרכב וכדו'.
שאלה: הגעה לצימר בפסח: אני מגיע בפסח לצימר שהוכשר על ידי הרבנות המקומית. זה שהתארח לפני לא שומר כשרות ואיני יודע מה עשה בפסח. האם ההכשרה של הרבנות תופסת?
תשובה: מכיון שהמתאכסן בפסח לפניך אינו מקפיד על כשרות, כל ההכשרה שנעשתה לפני פסח בטלה ומבוטלת. עליך לנקות ולבדוק את המקום שאליו אתה נכנס שיהיה נקי מכל חשש חמץ ולהכשיר את כל הטעון הכשרה באש. את הטעון הגעלה במים אי אפשר להכשיר בפסח ומה שלא ניתן להכשיר יש להצניע ולא להשתמש בו בפסח.
שאלה: טעם ללימוד משניות לעילוי נשמה: מה הטעם שלומדים משניות לעילוי נשמת הנפטר?
תשובה: תחילה אעתיק כמה מקורות מתוך ספר פני ברוך פרק לה, הערה לה: כתב בספר אלף המגן בסופו, שבספרים הקדושים כתבו, שלימוד משניות עבור נפש המת הוא טובה גדול לו. ואמרו ר שאשר בן יעקב אבינו ע"ה יושב על פתח גיהנם ולכל הלומד משנה ומצילו (והוא הדין אם אחר לומד בשבילו) כתבו בספרים הקדושים עניין לימוד משניות לעילוי נשמה, וזהו שאמר הכתוב: "מאשר שמנה לחמו", 'שמנה' אותיות 'נשמה'. וכן תהלים עבור נפש המת הוא טובה גדולה להמת כמבואר בספרים הקדושים, עכ"ל. ובספר תורה אור כתב: ולימוד משניות הוא תיקון יותר גדול מלהתפלל לפני התיבה. ובספר יוסף אומץ (ע' 331) כתב על עניין התפילות והקדישים, אכן תיקון זה אינו אלא לעמי הארצות, אבל לימוד התורה מועיל שבעתיים מכל התפילה, ועל ידי כן מכניסים המת לגן עדן. ואם הבן מחדש חידושי תורה אין ערך להכבוד שזוכה אביו על ידי כן בישיבה של מעלה, כן מוכח במדרש הנעלם. ונראה לענ"ד שהטעם לערך המיוחד של לימוד משניות, משום שהמשנה היא יסוד תורה שבעל פה, וכידוע תורה שבכתב מבטאת את הגילוי האלוקי מן השמיים, שאין לנו בו שום מגע. ואפילו לאומרם בעל פה אסור לנו, כי הם צריכים להיות שמורים ומקודשים כפי נתינתם. אולם תורה שבעל פה היא התורה שמתגלה דרך נשמות ישראל, שלחכמי ישראל ניתנה המצווה לפרש כפי הבנתם את מצוות התורה ולגזור גזירות ולקבוע תקנות. וגם אם נדע כי בישיבה של מעלה סוברים שהלכה כרבי אליעזר בתנורו של עכנאי, הלכה תהיה כדעת רוב חכמי ישראל, שהתורה שבעל פה מסורה להם. נמצא אם כן שהתורה שבעל פה היא הגילוי השלם של נשמות ישראל. ולכן לימוד משניות מועיל ביותר לנשמת המת.
שאלה: כשרות כדור אדויל (ADVIL): שמעתי שיש בעיית כשרות עם הכדור לשיכוך כאבים אדויל. האם הדבר נכון?
תשובה: איני מכיר את כל התרופות בעולם ומה הן מכילות. אם אתה חולה וסובל מאוד ולכדור אין טעם הראוי לאכילה ואתה בולע אותו כמות שהוא מותר לך לבולעו.
שאלה: בני בניו של המן הרשע: האם זה נכון ששמעיה ואבטליון הם מבני בניו של המן הרשע? אם כן, כיצד ייתכן שאנו לומדים מתורתם?
תשובה: אכן זה נכון, וכל גר שמתגייר ומקבל עליו את מצוות התורה זוכה להסתפח לכלל ישראל, ויכול להגיע לדרגות גבוהות מאוד הן בלימוד תורה, הן בהשפעה על כלל ישראל והן בקיום מצוות. הרב חיים כץ.
שאלה: חתונה לפני שבועות: האם מותר להתחתן בשלושת ימי הגבלה?
תשובה: מותר להתחתן בשלשת ימי ההגבלה. הרב חיים כץ.
שאלה: אלכוהול של גוי: למה מותר לשתות משקאות חריפים שאינם יין השייכים לגוי?
תשובה: הגוים היו נוהגים לנסך יין לעבודה-זרה, וזהו יין אסור בשתיה ובהנאה. ח אסרו גם יין שאינו מנוסך לעבוד-זרה בשתיה ובהנאה, אם הוא של גוי שאומתו עובדת עבודה-זרה. אבל אומה שלמה שאינה עובדת עבודה-זרה, כגון: הישמעאלים, אסרו את יינם רק בשתיה. סיבת האיסור היא מפני שח רצו לשמור על יחודו של עם-ישראל, ובכך ישמרו מרחק מהגוים, ושחס ו לא יבואו להתחתן איתם. לכן, אם ישמעאלי חייב לישראלי כסף, ואין לו במה לשלם, מותר לו לשלם חובו מיין שלו, והיהודי ימכור את היין הזה, מפני שיינו מותר בהנאה. אבל אם הגוי שחייב לישראלי כסף הוא עובד עבודה-זרה, אסור לו לגבות את חובו ביין אפילו בשביל למוכרו אחר-כך, מפני שיינו נאסר בהנאה. כל זה גזרו דוקא ביין, אבל במשקאות אחרים לא גזרו, ולכן מותר לקנות ולשתות משקאות של גוים, אם אין בהם בעיה של כשרות.
שאלה: לשנות שם של בית-כנסת: האם מותר לשנות שם של בית כנסת על ידי אחד מהציבור רק בגלל תרומה נכבדת שהוא תרם למקום?
תשובה: אם בית הכנסת לא קרוי על שם מישהו, שיתכנסו ועד בית הכנסת, וישנו את שמו בהחלטת הועד. אבל אם הוא קרוי על שם מישהו, אי-אפשר לשנות את שמו של בית הכנסת, אלא אם-כן התורמים הראשונים שעל שם נקרא בית הכנסת מסכימים. או שאם הם לא נמצאים ועד בית הכנסת מתכנס ומחליט לשנות את השם.
שאלה: קניות לשבת חינם - המשך: בשבוע שעבר הרב אמר שקניית בגד לשבת לא נחשבת כהוצאה מיוחדת לשבת. האם הוא הדין לבגד שאיתו אני הולך רק בשבת, ולא הולך איתו אפילו לחתונות ואירועים או שניכר שאוכל חגיגי הוא לכבוד שבת (גם אם נשאר אח"כ) ואילו בבגד חגיגי לא ניכר שהוא לכבוד שבת?
תשובה: אדם יכול ללבוש מכנסיים או חולצה ביום חול, ולא ניכר שזהו בגד המיוחד לשבת, אף-על-פי שזהו בגד נאה ומכובד. אבל אם זהו בגד מיוחד לשבת, כמו שנוהגים בחוגי החסידים הלובשים בשבת שטריימל והוא רק לשבת, וגם ניכר שהוא רק לשבת, יתכן וגם זה כלול בהוצאות שבת המיוחדות.
שאלה: נדר שנדרתי במחשבה: נדרתי נדר במחשבה שלא לספר על מצבי הרפואי עד לאחר תאריך החתונה של אחי. האם אני צריכה התרת נדרים? האם כשאני מדברת על זה עם הרופא או הפקידה שלו, זה נחשב להפרת הנדר? כשנדרתי לא התכוונתי אליהם אלא רק לבני משפחתי.
תשובה: נדר במחשבה אינו נדר, ומה שחשבת אינו מחייב.
שאלה: צדיקים חייבים להעיר אם אני חוטא?: אדם שעושה עבירה מחוסר ידיעה ולידו אנשים שבקיאים בהלכות שבת וסמך עליהם שהם יעירו לו אם אסור לעשות כן ולא העירו לו, האם זה נחשב לו כעבירה במזיד או כשגגה?
תשובה: לא זו הדרך לעשות מעשה ולסמוך על אחרים שיעירו אלא אם כן הוא ביקש מהם עובר לעשייתן שיעירו לו מה מותר ומה אסור. בדיעבד ייתכן שהוא היה שוגג, אך גם שוגג אינו פטור לגמרי אלא חייב קרבן.
שאלה: הכנסת אורחים ושיעור תורה קבוע: אשתי ואני נוהגים בקביעות לראות באינטרנט את שיעור התורה של רבי בניהו על הזוהר הקדוש. המחשב שלנו נמצא בסלון ממש ליד הטלוויזיה ואנחנו רואים ושומעים את השידור בטלוויזיה המחוברת למחשב. אתמול באו האחיינים שלי לביקור וישבו לראות טלוויזיה. כשהגיע זמן השיעור אישתי טענה שלא כדאי להפריע להם (היו עו' 20 דקות לסיום הסרט שלהם). מה היה עלי לעשות?
תשובה: לדעתי הייתם צריכים להפסיק את הסרט וללמוד תורה. ולעשות זאת בהסברה נעימה לילדים.
שאלה: מה זה לפ"ק: מה זה לפ"ק, ומדוע הוא נכתב אחרי תאריך עברי מסוים? כמו על מצבות זכרון למשל? אם אפשר לקבל הסבר מפורט
תשובה: משמעות ר"ת אלו הם לפרט קטן, כלומר בלא מניין האלפים שמשמעותם לפרט גדול, כלומר השנה היא תשס"ה לפ"ק, אך אם אני כותב התשס"ה זה לפרט גדול שהרי הוספתי את מניין האלפים - ה' אלפים. ר' ידידיה הכהן
שאלה: אשת כהן יכולה להשתמש בו?: האם אישה שהתחתנה עם בעל כהן צריכה לנהוג בו כבוד יתר? האם היא יכולה לבקש ממנו שיעזור לה?
תשובה: הנושא אישה יש לו מחויבויות כלפיה, וחלק מהמחויבויות הן לעזור לה ולהגיש לה כוס תה. כיוון שזו מחויבות שלו כלפיה, לא נראה לי נכון להגדיר זאת כאילו היא משתמשת בו.
שאלה: להשתכר בפורים: האם מותר להשתכר בפורים? אני חושש שאני אעשה דברים לא נכונים.
תשובה: אם אתה חושש שאם תשתכר בפורים תעשה דברים לא טובים אל תשתכר רק תשתה מעט מאד ובזה אתה יוצא ידי חובה ובלבד שתשמח שמחה של מצוה. השתכרות בפורים
שאלה: פורים עם בנות: מה דעת הרב על האווירה בפורים? הכתרה, שוק פורים, לשנורר מתנות. האם זה מותר לעשות את זה עם בנות?
תשובה: יש להניח שהאוירה הפורימית היא של הוללות והתפרקות. אומנם גם לקיימה בצורה זו בכל מין בנפרד ג"כ אסור (ויש למחות נגד האוירה האמורה - אפשר לשמוח ללא תופעות לוואי מיותרות). אך בתערובת הבעיה מחמירה שבעתיים!
שאלה: כיסא גלגלים בתפילת העמידה: האם נכה בכיסא גלגלים חייב לקיים את המנהג לפסוע 3 פסיעות אחורנית בסוף תפילת העמידה?
תשובה: לדעתי הוא אנוס והוא פטור מזה, כמו חולה השוכב במיטתו ומתפלל בשכיבה, שהוא גם-כן אנוס ופטור מלפסוע שלוש פסיעות.
שאלה: יחסי תלמיד למורה: אני יודע שאם מגדפים אותי, מותר לי לענות באותו מטבע בשעת מעשה (אם כי אין זו מידת חסידות). האם הדבר מותר גם כשמורה מעליב אותי בשיעור בנוכחות חברי? האם יש הבדל בין מורה למקצועות קודש לבין מורה למקצועות חול?
תשובה: כאשר מורה מעליב אותך בשיעור ולדעתך הוא לא צודק עליך לקבל את התוכחה ולא להגיב. אלא עליך לפנות אל המורה לאחר השיעור ולשאול אותו למה הוא העליב אותך. ואם יש לך אפשרות להסביר למורה שאין בך כל אשמה, והעלבה היתה בטעות, תסביר לו. ותשמע ממנו את תשובתו אני משוכנע שתגיעו לידי הבנה.
שאלה: לעמוד בברכת ציצית: האם יש לעמוד בזמן אמירת ברכת ציצית?
תשובה: כן.
שאלה: גניבה ממחבלים: האם מותר לגנוב מכרם מסודר של ערבים? המקום שייך לאדם שחשוד על פיגועים.
תשובה: גזל הגוי אסור! גם אם הוא מחבל יש להילחם בו רק באמצעות צבא ומשטרה
שאלה: פירות שיח ועורלה: האם על פירות של שיח, חלות אותן הלכות החלות על פירות של עץ? בחודש אוגוסט 2002 שתלתי שיח של "פיטנגו" והשנה הוא החל נושא פירות, האם הפירות ניתנים לאכילה?
תשובה: א. שיח הפיטנגו אף שהוא שיח הוא נחשב אילן מהבחינה ההלכתית ולכן יש עליו איסור ערלה. ב. לפי הבדיקה שעשיתי אוגוסט 2002 התחיל בכ"ג אב תשס"ב. לכן אם שתלת שיח פיטנגו כשהוא היה בתוך גוש אדמה וגוש האדמה לא התפורר, אזי עד ר"ח אלול עדיין ניתן להחשיב את תשס"ב כשנה ראשונה. לפי זה הפירות שחנטו לאחר ט"ו בשבט השנה, מותר יהיה לאוכלם לאחר חילול רבעי. אם שתלת את השיח חשוף שורש, אזי רק תשס"ג נחשב שנה ראשונה, ואז רק הפירות שיחנטו בשנה הבאה תשס"ו לאחר ט"ו בשבט הם יהיו מותרים לאחר חילול רבעי. בברכת התורה והארץ, הרב יואל פרידמן
שאלה: השניצל בשרי - המחבת חלבי: אם קצה של שניצל בשרי חם מהמחבת, לח משמן, נוגע בקצה של מחבת פרווה וחלבי, מבפנים, הכל נטרף? מה אפשר לעשות אם כן?
תשובה: תגעילו את המחבת בעירוי מים רותחים. האוכל ר גמור ומותר לאכלו.
שאלה: עבודה של חזן בשבת: האם מותר להעסיק חזנים תמורת ת רק עבור תפילה בשבתות? האם מותר להם לקחת כסף על עבודה בשבת?
תשובה: השכר מותר רק בהבלעה. יתכן שהחזנים מחשיבים גם את זמן ההכנה שלהם לחלק מהופעתם
שאלה: מדינת ישראל או ארץ ישראל?: נראה שבמציאות הקיימת בארץ ישראל לא יתכן שגם נוכל לממש את אידיאל ארץ ישראל השלמה וגם לממש את אידיאל המדינה היהודית לטווח הארוך. נראה שאין מנוס מלהחליט איזה אידיאל עדיף. האם ליהדות הדתית לא כדאי לתמוך בתכנית ההתנתקות של הממשלה ע"מ לקרב את אידיאל המדינה היהודית, ולא גם במחיר ויתור על חלק קטן מארץ ישראל?
תשובה: אין אנו עומדים בפני השאלה הזו. זו שאלה תאורטית ואין טעם לדון בה. העימות בין עם ישראל לבין העולם הערבי הוא עימות דתי. וכל נסיגה שלנו מאיזה חלק מארץ ישראל רק תגביר את הסכנה לעם ישראל וכל עמידה איתנה ללא כל ויתור תמעט את הסכנה. גם במצב שאנו שולטים על כל ארץ ישראל המערבית. אפשר להפריד בין היהודים לבין הערבים בחיי היום יום במידה מכסימאלית. ואנו נחיה את חיינו היהודיים. והערבים יחיו את חייהם כפי שהם רוצים. הפרדה כזו תוך שאנו ממגרים את הטרור ושולטים בכל ארץ מולדתינו ומונעים מהערבים להקים מדינת טרור. היא הפתרון האפשרי לעת הזו.
שאלה: תחנון בסיום הש"ס העולמי: האם ביום סיום הש"ס בעולם כולו במסגרת הדף היומי יש לומר תחנון או שיום זה נחשב כיום טוב לכל עם ישראל?
תשובה: אין ספק שיום סיום הש"ס יום גדול הוא לישראל, אולם לא מצינו לו הגדרה הלכתית. עם זאת יש להניח שהיו רבים שלא אמרו תחנון. ואין למחות בידם.
שאלה: אותיות משופשפות בספר תורה: ספר תורה שיש בו אותיות מעט משופשפות, אך מבינים את הכתוב האם הוא פסול?
תשובה: צריך לבדוק היטב אם כל האותיות שלמות. כדאי למסור למגיה מומחה.
שאלה: כללי פסיקה לאשכנזים: משנה ברורה לעומת ערוך השלחן, האם זה תלוי אם השואל הוא מפולין או ליטא? האם שייך מנהג בארץ לפסוק כמשנה ברורה? ראיתי בשו"ת בני בנים שמצדד דווקא בערוך השלחן כי היה חריף יותר.
תשובה: כפי הידוע לי, המשנה-ברורה התקבל בתפוצות ישראל, ולכן אפשר לפסוק גם כהמשנה ברורה וגם כערוך השלחן. אך לפסוק דוקא כאחד מהם בלבד, דבר כזה לא שמענו.
שאלה: כבוד הבריות או קריאה בתורה?: בשבת האחרונה קרא בתורה אחד התלמידים בישיבה. בקריאתו, שגה התלמיד מספר טעויות שיש להחזיר עליהם וכן התרגש כך שנוצר מצב של קריאה משובשת ממש. לאחר עליית כהן ולוי עלה אחד מהמבוגרים והחל לקרוא מתחילת הפרשה. האם אין בזה משום כבוד הבריות, שהרי הורידו מי שקרא בתחילה? האם עדיפה קריאה בתורה בדקדוק על פני הלבנת פנים?
תשובה: אם הוא קרא בשיבוש משמעות, כגון שהפך בין זכר לנקבה ובין הווה לעבר וכדומה, הציבור לא יצא ידי-חובה, וצריך לחזור לשמוע את הקריאה מתחילתה.
שאלה: חובה להניק עד גיל שנתיים?: הבנתי שמצד ההלכה, יש להניק את התינוק עד גיל שנתיים. למה בדיוק הכוונה? ההלכה מחייבת עד גיל שנתיים? ההלכה ממליצה עד גיל שנתיים? ההלכה אוסרת מעבר לגיל שנתיים?
תשובה: בודאי שמותר להניק את הילד עד שנתיים וזה דבר טוב, אבל אינו חובה. מותר להניק גם אחרי שנתיים עד חמש אפילו. כשח קבעו שאשה עד שנתיים נחשבת כמסולקת דמים הם דברו על מציאות מסוימת, אבל לא חייבו וגם לא הגבילו את ההנקה.
שאלה: תלושי משכורת נמוכים מדי: המנהל עבודה שלי רוצה לשלם לי משכורת חצי עם תלוש משכורת וחצי בלי. שאלתי על כך את הרב אברהם שפירא והוא ענה לי שהבעיה היא של המנהל ולא שלי כיוון שהוא מחוייב לשלם את המיסים שלי ולא אני. האם אני יכול להגיש את תלושי המשכורת הנמוכים שלי בשביל לקבל הנחה בגן של הבן?
תשובה: אם אני מבין נכון את מה שאמר לך הרב שפירא, אז בעיית השקר והגזל של המעביד היא בעייתו ולא בעייתך. אתה אינך שותף למעשה האסור. אך המעשה אסור! וברור שאסור לך להמשיך לשקר ולגזול. אגב, בצורת ת זו אתה מפסיד זכויות (ימי חופשה, מחלה וכד'). אל תסכים לכך.
שאלה: בצל ובשר בחלב (לא בן יומו): חתכתי בצל בסכין חלבית והכנסתי את הבצל לתוך סיר בשרי שלא היה בו בשר ואינו בן יומו. בהנחה שהגודל של הסכין אינו מתבטל במה שבסיר, האם הסיר טעון הגעלה, והאם האוכל אסור באכילה?
תשובה: סכין חלבי מוגדר בהלכה כבלוע מחלב רק אם הוא בלע מדבר חלבי חם. רוב הסכינים שהם "חלביים" בלשוננו, אינם חלביים מבחינה הלכתית. ועוד, סביר להניח שגם אם נפלט משהו לבצל, זה התבטל, ולא צריך לחשוש לשום דבר.
שאלה: מעשר כספים לאולפנה: אני עובדת כמדריכה באולפנא ולעיתים יש צורך בקניית עזרים לפעילות בעלת מסרים חינוכיים וכן לפעילות מגבשת חברתית, שאין באפשרות האולפנא לממן אותם. האם ניתן להשתמש בכספי המעשר לשם כך?
תשובה: לדעתי, אפשר להשתמש בכספי מעשר.